Document ID: /roh_data/filtered/fineweb-2-filterrobots_roh.jsonl.gz/40279

La lavur en iert signifitga per Mathilda Pernisch da S-chanf tut. Ella passenta numerusas uras en ses curtin, nua ch’i crescha pli u main tut. Saja quai verduras, pumaraida e da tutta sorts spezarias.
Per mai è la lavur en iert mes studio da fitness.
Semnà ed emplantà vegnia tut adina tenor il chalender da la glina, suttastritga la dunna da 71 onns, oriunda da Rona en il Surses.
Tut quai ch’ella po racoglier ord in da ses trais ierts sper chasa, vegn duvrà per gronda part l’enviern. Uschia setgenta Mathilda Pernisch las ervinas per maschadar differents tés, far tincturas, salbas u spezarias. Ultra da quai conserva ella las verduras en pitschnas purziuns en la glatschera.
Tut quai ch’ins ha qua a chasa, n’han ins betg dad ir a cumprar en butia ed igl è adina frestg.
Lungurella n’haja ella mai, conceda la dunna creativa cun il polesch verd. L’enviern, cura che la terra dorma, fa ella lavurs a maun u chandailas ord la tschaira da lur avieuls.